Virallinen lehti nro C 325 , 27/10/1997 s. 0018



B4-0818/97 Päätöslauselma Euroopan unionin varainhoitovuoden 1997 yleisen talousarvion toteuttamisesta Euroopan parlamentti, joka - ottaa huomioon . 28. maaliskuuta 1996 antamansa päätöslauselman vuoden 1997 talousarviomenettelyn suuntaviivoista - Pääluokka III - Komissio ((EYVL C 117, 22.4.1996, s. 64)), . 24. lokakuuta 1996 antamansa päätöslauselman esityksestä Euroopan yhteisöjen yleiseksi talousarvioksi varainhoitovuodeksi 1997 - Pääluokka III - Komissio ((EYVL C 347, 18.11.1996, s. 125)), . 12. joulukuuta 1996 antamansa päätöslauselman neuvoston muuttamasta esityksestä Euroopan unionin yleiseksi talousarvioksi varainhoitovuodeksi 1997 - Pääluokka III - Komissio ((EYVL C 20, 20.1.1997, s. 101)), A. ottaa huomioon 31. toukokuuta 1997 annetun kertomuksen Euroopan unionin talousarvion toteuttamisesta (SEK(97)1296) ja kaikkien budjettikohtien toteuttamista koskevat luvut 31. elokuuta 1997, B. ottaa huomioon komission julkilausuman kyselystä, jonka talousarvion valvontavaliokunta teki Euroopan unionin vuoden 1997 talousarvion toteuttamisesta; 1. Panee merkille yleisen talousarvion toteuttamisessa todetun edistyksen; toteuttaminen edistyy samansuuntaisesti kuin kahtena edellisenä varainhoitovuonna; 2. Pahoittelee, että maitokiintiöt on jälleen ylitetty tietyissä jäsenvaltioissa huolimatta asianomaisille tuottajille asetetuista maksuista; pyytää komissiota esittämään ehdotuksia tämän alan uudelleen järjestämiseksi; 3. Toteaa, että ennakoitavissa oleva maatalousmäärärahojen alikäyttö vuonna 1997 johtuu muun muassa tietyistä aloista (maito-, sokeriala), jotka olivat vaikuttaneet näiden määrärahojen käytettävissä olemiseen myös vuonna 1996; huomauttaa, että tämä koskee erityisesti peltokasvien viljelyä, jonka osalta määrärahojen alikäyttö näinä kahtena varainhoitovuonna johtuu samoista syistä (kansainvälisen hintatason pysyminen paikoillaan ja pienemmät interventio- ostot); toistaa pyyntönsä siitä, että komissio parantaisi otsakkeen 1 talousarvioennusteita; suhtautuu näin ollen myönteisesti varainhoitovuoteen 1998 sovellettavaan menettelyyn, jonka osalta komissio esittää budjettivallan käyttäjälle oikaisukirjelmän, jotta otsakkeen 1 määrärahat perustuisivat mahdollisimman tuoreisiin arvioihin; 4. Toteaa rakennerahaston ja koheesiorahaston määrärahojen kokonaiskäytön parantuneen jatkuvasti sekä maksusitoumusten että varsinkin maksujen suhteen; 5. Toteaa huolestuneena, että tavoitteeseen 6 liittyvien alamomenttien (B2-1004, B2-1102, B2-1203 ja B2-1305) maksusitoumusmäärärahoja ei ole käytetty lainkaan; pyytää komissiota yhteistyössä jäsenvaltioiden kanssa tutkimaan syitä tähän tilanteeseen, joka on vallinnut vuodesta 1996, ja toimimaan siten, että nämä määrärahat voitaisiin käyttää; 6. Pahoittelee tiettyjen yhteisöaloitteiden täytäntöönpanon hitautta sekä maksusitoumus- että maksumäärärahoina (Leader II, Resider II, Retex ja Regis II); pyytää komissiota toteuttamaan kaikki tarvittavat toimenpiteet näiden määrärahojen optimaalisen käytön takaamiseksi; 7. Panee merkille sellaisten maksettavina olevien sitoumusten asteittaisen vähenemisen, joista on sovittu rakennerahastojen edellisen ohjelmointikauden aikana; pitää tärkeänä, että samankaltaista suuntausta kuin vuonna 1997 voidaan jatkaa ajanjaksona 1994 - 1999 maksettavina olevien sitoumusten osalta; 8. Muistuttaa, että päätettäessä vuoden 1997 talousarviosta korostettiin muun muassa Euroopan laajuisten verkkojen (liikenne, energia ja tietoliikenne) kehittämistä; toteaa tältä osin komission vakuutukset määrärahojen käyttämisestä kokonaan vuoden 1997 loppuun mennessä; 9. Toistaa kritiikkinsä alamomenttiin B2-5100 (Tautien hävittämis- ja seurantaohjelma) sidottujen maksusitoumusmäärärahojen erittäin viivästyneestä käytöstä; panee merkille komission huomiot näiden määrärahojen käytön edellytyksistä vuoden 1996 tulostilissä ja taseessa; pyytää komissiota tehostamaan toimiaan näiden asiakirjojen arvioinnin ja valvonnan osalta; 10. Pitää hyvin tärkeänä alamomenttiin B2-1600 määrättyjen, rakennerahaston kestävän kehityksen edistämiseen merkittyjen määrärahojen täyskäyttöä talousarvioon sisällytetyn asianomaisen selvitysosan mukaisesti; muistuttaa komissiota, että sen velvollisuutena on esittää konsolidoitu kertomus näiden määrärahojen käytöstä ajoissa vuoden 1997 vastuuvapauden myöntämismenettelyä varten; 11. Pahoittelee, että monta vuoden 1997 talousarviossa luotua alamomenttia (B3- 4013: «Kolmas järjestelmä» ja työllisyys; B3-4109: Lapsiin, nuoriin ja naisiin kohdistuvan väkivallan vastaiset toimenpiteet ja B3-4307: Toimet Alzheimerin tautiin sairastuneiden hyväksi) ei ole juurikaan tai ei lainkaan pantu täytäntöön; pyytää komissiota nopeuttamaan kyseisten määrärahojen käyttöä; 12. Pahoittelee rahoitusvarojen lähes jatkuvaa alikäyttöä viinitilarekisterin osalta alamomentissa B2-511 (Maataloussäädösten soveltamisen valvonta); pyytää komissiota toimimaan yhteistyössä asianomaisten jäsenvaltioiden kanssa siten, että nämä määrärahat käytetään asetetun tavoitteen saavuttamiseksi; 13. Pahoittelee Phare-ohjelman määrärahojen alikäyttöä ja budjettikohdan B7-502 (Rajat ylittävä yhteistyö rakenteiden alalla) määrärahojen alikäyttöä; näillä on erityinen merkitys keskusteltaessa unionin laajentumisen taloudellisista vaikutuksista; 14. Panee merkille, että Phare-ohjelmassa meneillään olevan varainhoitovuoden aikana käytettäväksi tarkoitetuista maksusitoumusmäärärahoista on käytettävissä 150 miljoonaa ecua, sekä sen, että komissio on sitoutunut suorittamaan vastaavan kompensaation vuonna 1999; pyytää komissiota yhteistyössä edunsaajavaltioiden kanssa huolehtimaan siitä, että uusien, vuoden 1997 maaliskuussa hyväksyttyjen suuntaviivojen soveltaminen mahdollistaa uusien hankkeiden käynnistämisen mahdollisimman nopeasti; 15. On pahoillaan vuodeksi 1997 ennakoitujen Tacis-ohjelman maksusitoumusmäärärahojen alikäytöstä, mikä on taantumista vuoteen 1996 verrattuna; pitää komission aiheesta antamia selvityksiä riittämättöminä ottaen huomioon erityisesti vuonna 1996 toteutetut uudet toimenpiteet, kuten uusi arviointiyksikkö, ohjelman tehokkuuden parantamiseksi; toivoo asianomaisten määrärahojen optimaalista käyttöä yhdessä kansainvälisen yhteisön kanssa etenkin ydinturvallisuuden alalla; 16. On huolestunut a) seuraaviin momentteihin sidottujen maksumäärärahojen hyvin alhaisesta käyttöasteesta elokuun 1997 lopussa: . B7-541: Entisen Jugoslavian alueen tasavaltojen jälleenrakennusta koskevat toimet (6,14 %) . B7-545: Eurooppa Sarajevon puolesta (4,15 %); b) momenttiin B7-543 (Entisen Jugoslavian alueen tasavaltojen rehabilitointia koskevat toimet) osoitettujen määrärahojen käyttämättä jättämisestä (0 %); toteaa komission aikeen antaa etusija jälleenrakennukselle verrattuna rehabilitointiin; pitää tarpeellisena näiden määrärahojen hallintoa hoitavan henkilöstön lisäämistä; pyytää komissiota, ottaen huomioon paikallisen poliittisen tilanteen, takaamaan kyseisten rahoitusvarojen optimaalisen käytön, mukaan lukien vuodelle 1997 siirretyt 14 miljoonaa ecua maksumäärärahoina Sarajevon jälleenrakennukseen; 17. Panee tyytyväisenä merkille Meda-ohjelman maksusitoumusmäärärahojen korkean käyttöasteen ja odottaa, että Meda-ohjelman (momentti B7-410) yhteydessä tehtävistä rahoitussopimuksista meneillään olevien neuvottelujen tuloksena pienennetään sitä huomattavaa eroa, joka vallitsee sovittujen sitoumusten ja suoritettujen maksujen välillä; 18. Kehottaa puhemiestään välittämään tämän päätöslauselman neuvostolle ja komissiolle.